**Vyhodnotenie dotazníkového prieskumu spokojnosti prijímateľov sociálnej služby s poskytovanými sociálnymi službami v**

**Dome pokojnej staroby n.o., Gbely**

 Prijímateľom sociálnej služby v zariadení Domu pokojnej staroby Gbely n.o., Gbely boli rozdané v budove DPS I. na ulici Prof. Čárskeho 291/14 v období od 20.1.2020 do 31.1.2020 anonymné dotazníky s cieľom zmapovania spokojnosti prijímateľov sociálnych služieb s poskytovanými sociálnymi službami. Dotazníky boli dostupné pre všetkých prijímateľov, vyplnilo ich 25 prijímateľov sociálnej služby. Ďakujem za vyjadrenie ich názorov, tieto postrehy budú prínosom pre nás a našu prácu a snahu zvyšovať kvalitu poskytovaných služieb v DPS n.o., Gbely.

Vyhodnotenie odpovedí na jednotlivé otázky dotazníka:

1. **Viete, kde v zariadení je dostupný platný Domáci poriadok?**

Z vyššie uvedeného grafu je zrejmé, že 12 oslovených respondentov nevie, kde je dostupný Domáci poriadok.

1. **V čom je podľa Vás dôležité, aby sa dodržiaval Domáci poriadok?**

Väčšina respondentov si myslí, že je dôležité, aby sa dodržiavalo poštové tajomstvo.

1. **Máte vedomosť o členoch a funkcii samosprávy prijímateľov sociálnej služby?**

Z prieskumu je zrejmé, že 10 oslovených respondentov nevie o samospráve prijímateľov SS, 8 oslovených respondentov vie o samospráve prijímateľov SS, ale nevie na čo slúži a 7 oslovených respondentov vie o členoch aj na čo slúži samospráva prijímateľov SS.

1. **Ak máte problém, na koho sa najčastejšie obraciate s požiadavkou o pomoc?**

Z prieskumu vyplýva, že 10 oslovených respondentov by sa obrátilo na riaditeľku, 5 oslovených respondentov na hlavnú sestru, 2 oslovení respondenti na sociálnu pracovníčku, 6 oslovených respondentov na opatrovateľku a 2 oslovení respondenti na iné inštitúcie.

1. **Máte možnosť vyjadriť svoje názory, podnety, pripomienky k fungovaniu zariadenia?**

Ako vidieť na grafe 9 oslovených respondentov by oslovilo zamestnancov zariadenia, 4 oslovení respondenti by napísali požiadavku a vhodili ju do schránky pri kancelárii soc. pracovníčky, 5 oslovených respondentov má pocit, že nemôže vyjadriť svoj názor a 7 oslovení respondenti nemajú potrebu sa vyjadrovať k fungovaniu zariadenia.

1. **Ste so životom v zariadení DPS Gbely spokojný/á?**

Z grafu vyplýva, že viac ako polovica oslovených respondentov je v zariadení spokojná, len 1 z oslovených respondentov by chcel byť doma.

Výsledky dotazníka budú prejednané na najbližšom zasadnutí rady prijímateľov za prítomnosti riaditeľky, hlavnej sestry, vedúcej stravovacieho úseku a sociálnej pracovníčky zariadenia.

V Gbeloch dňa 3.2.2020